**ОБЩИНСКИ СЪВЕТ – НИКОПОЛ**

гр. Никопол 5940, ул.“Ал.Стамболийски“ № 5

тел: 06541/25-08, e-mail: obs\_nik@abv.bg

**ДО**

**ОБЩИНСКИ СЪВЕТ – Н И К О П О Л**

**ДОКЛАДНА ЗАПИСКА**

**от**

**ИВЕЛИН МАРИНОВ САВОВ**

**ЦВЕТАН ПАСКАЛЕВ АНДРЕЕВ**

**ЕРЕН АЛИЕВ ЕКРЕМОВ**

**ДИМИТЪР ПЛАМЕНОВ БЪРЗЕВ**

**ИЛИЯНА ИЛИЕВА ВЕЛИКОВА**

**ОТНОСНО:** Приемане на Нов „Правилник за организацията и дейността на Общински съвет – Никопол, неговите комисии и взаимодействието му с общинската администрация“.

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

С Решение № 2/09.11.2023 г. на Общински съвет – Никопол бе сформиран състав на временна комисия за изработване на проект на Нов „Правилник за организацията и дейността на Общински съвет – Никопол, неговите комисии и взаимодействието му с общинската администрация“, който представяме на Вашето внимание, ведно с мотивите за неговото приемане.

**Причини и мотиви за приемане на настоящия правилник:**

На основание чл. 21, ал. 3 от Закона за местното самоуправление и местната администрация (ЗМСМА), общинският съвет приема правилник за организацията и дейността на общинския съвет, неговите комисии и взаимодействието му с общинската администрация. С нормативния акт се уреждат правилата, при които колективният орган работи и взаимодейства с общинската администрация. С този нормативен акт колективният орган урежда правилата, които ще спазва при своята работа, и по които ще взаимодейства с общинската администрация. При изработване на проекта са взети предвид недостатъците на правилника, действащ през предходния мандат. Търсено е избягване на вътрешни противоречия с неговите текстове и такива с нормативни актове от по­висока степен. Запазват се разпоредбите му, утвърдени в практиката и съответстващи на законите в Република България. Направен е систематичен анализ, въз основа на който актът в някои от частите му е преструктуриран, с цел постигане на по-голяма яснота, съответно улесняване на неговото прилагане.

С проекта за Правилник за организацията и дейността на общинския съвет, неговите комисии и взаимодействието му с общинската администрация се въвеждат и нови норми, които липсват в действащия към настоящия момент Правилник. Целта, която се преследва с новите текстове е уреждане на възникнали в практиката ситуации, за които е имало разногласия или липсвало правило в нормативния акт. Такива са условията и реда за провеждане на редовни и извънредни заседания, извънредните материали, неприсъствените заседания и др.

**Цели, които се поставят с предложения Проект и очаквани резултати:**

В резултат на приемане на предложения Правилник за организацията и дейността на общинския съвет, неговите комисии и взаимодействието му с общинската администрация се очаква да се подобри организацията и работата на съвета, както и съвместната й дейност с общинска администрация.

**Финансови и други средства, необходими за прилагане на новият правилник.**

Прилагането на новата уредба е свързана с изразходването финансови средства от бюджета на общината. Планираният годишен размер на разходите за възнаграждения на общинските съветници се съобразява с определените месечни такива в настоящия Правилник, респективно с изискванията на чл.26 и чл.34 от ЗМСМА.

**Анализ на съответствие с правото на Европейския съюз.**

Настоящият проект е подзаконов нормативен акт и съответствието му с правото на Европейския съюз е предопределено от синхронизирането на действащото българско законодателство с регламентите и директивите, относими към тази материя. Проектът е разработен в съответствие с Европейската харта за местно самоуправление. Тази харта е документът, подчертаващ необходимостта от отчитането в правните актове на всички особености на местни структури с оглед задоволяването на потребностите на населението по места чрез ефективно местно самоуправление.

На основание чл.26, ал.2 от Закона за нормативните актове проектът е публикуван на интернет страницата на Община Никопол, като на заинтересуваните се предоставя 14­дневен срок за изразяване на предложения и становища по проекта.

**Мотиви за 14-дневния срок:**

Срокът за представяне на становища и предложения по проекта на Правилника е определен на 14 дни в съответствие с изискванията на чл. 26, ал. 4 от Закона за нормативните актове. Съображенията за определяне на съкратен срок за обществено обсъждане са следните: 1. С предлаганите нормативни промени се въвеждат единствено облекчения, с оглед оптимизация на нормотворческия процес, преодоляване на противоречия с нормативни актове от по-висок ранг; 2. Макар и по същество Правилника за организацията и дейността на Общински съвет – Никопол, неговите комисии и взаимодействието му с общинската администрация да представлява нормативни акт, предметът на измененията и допълненията не засяга във висока степен гражданите и юридическите лица, нито действащия за периода 2019 г.-2023 г. Правилник.; 3. След провеждане на обществената консултация в съкратен срок, ще се създаде възможност Правилника за организацията и дейността на Общински съвет – Никопол, неговите комисии и взаимодействието му с общинската администрация да бъде внесен за обсъждане и приет от общинския съвет още през следващото си заседание с оглед нормалното функциониране на органа.

Предвид гореизложеното, на основание чл. 21, ал. 2 и ал. 3 от ЗМСМА, във връзка с чл. 7, ал. 1 от ЗНА, предлагам на Общински съвет – Никопол да вземе следното

**РЕШЕНИЕ:**

1. Общински съвет – Никопол приема Нов „Правилник за изменение и допълнение на Правилника за организацията и дейността на Общински съвет - Никопол, неговите комисии и взаимодействието му с общинската администрация“, съгласно приложение, неразделна част.

**ВНОСТИТЕЛИ:**

***/……………………………./***

***/……………………………./***

***/……………………………./***

***/……………………………./***

***/……………………………./***